Diari Oficial de la Generalitat Valenciana


Sumari del DOGV 5867, del 10-10-2008 (2008/11669)

Informació pública de l'aprovació definitiva de la modificació puntual del Pla General d'Ordenació Urbana d'Onda relativa a les normes urbanístiques d'Artesa.
--------------------------------------------------------------------------------------------------------------------------------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11655


Data del document
:   03-10-2008

Organisme emissor
:   Ajuntament d'Onda

Tipus de document
:   Informació Pública

Descriptors 

:   * Onda
    * pla d'urbanisme
    * administració local

Informació pública de l'aprovació definitiva de la modificació puntual del Pla General d'Ordenació Urbana d'Onda relativa a les normes urbanístiques d'Artesa. [2008/11259]  
El Ple de l'Ajuntament, en la sessió ordinària del dia 1 de setembre de 2008, va adoptar, entre altres, l'acord següent::   
«1.6. Proposta d'aprovació definitiva de la modificació puntual número 2/2008 del Pla General d'Ordenació Urbana (PGOU), referent a les Normes Urbanístiques d'Artesa (U-11).  
A proposta de l'alcalde, el Ple, per unanimitat, acorda ratificar la inclusió de la proposta d'acord del dia 20 d'agost de 2008 en l'orde del dia d'aquesta sessió, la qual ha sigut dictaminada hui en comissió informativa, i que diu:  
"Juan Miguel Salvador Pérez, tinent alcalde delegat de l'Àrea d'Urbanisme i Medi Ambient, fent ús de les facultats que m'han sigut delegades per la Resolució de l'Alcaldia número 2026/2007, de 29 d'agost.   
Vist que la Comissió Territorial d'Urbanisme de Castelló, en la sessió de 25 de juliol de 1994, va acordar aprovar definitivament la revisió del PGOU d'Onda, respecte dels àmbits classificats com a sòl urbà i sòl urbanitzable programat UP-3, estant homologat l'esmentat PGOU a la Llei 6/1994, de 15 de novembre, Reguladora de l'Activitat Urbanística (LRAU), mitjançant un acord de la referida comissió de 22 de juliol de 1998.  
Vista la intenció municipal de promoure una modificació puntual del PGOU vigent en el sòl urbà U-11 (Artesa) per a variar la tipologia edificatòria de l'habitatge unifamiliar i permetre, per a les illes de nova edificació, la tipologia UFA-1 (cases de poble), harmonitzant així de forma més homogènia l'edificació per al nucli antic d'Artesa i per a les illes d'eixample.  
Vist el document Modificació Puntual del PGOU número 2/2008, de maig de 2008, promogut per l'Ajuntament d'Onda i redactat per l'arquitecte municipal per a la tramitació corresponent.  
Vist l'acord plenari de data 26 de maig de 2008, pel qual es va acordar l'exposició pública de la referida modificació puntual pel termini d'un mes, l'anunci del qual va ser publicat en el Diari Oficial de la Generalitat Valenciana, del 19 de juny de 2008, i en el diari Mediterráneo, del 4 de juny de 2008, sense que en el corresponent termini els interessats hagen presentat cap al·legació.   
Atés que la modificació proposada no suposa cap canvi en l'ordenació estructural del PGOU sinó que afecta l'ordenació detallada, sense augmentar l'edificabilitat ni tampoc la densitat residencial, i que no és necessària l'adopció de les mesures compensatòries disposades en l'article 94.2 de la Llei 16/2005, de 30 de desembre, Urbanística Valenciana (LUV).  
Vistos els informes dels serveis tècnics municipals, pel que fa a l'assumpte de referència.   
Atesos els articles 83 i 94 de la LUV en relació amb els articles 223 i 326 del Decret 67/2006, de 12 de maig, Reglament d'Ordenació i Gestió Territorial i Urbanística (ROGTU), relatius al procediment de tramitació i aprovació de les modificacions puntuals de PGOU que no afecten l'ordenació estructural.  
Atés que el Ple de l'Ajuntament és l'òrgan competent per a aprovar definitivament l'esmentada modificació, com a òrgan competent per a l'aprovació que pose fi a la tramitació municipal dels plans a l'empara de l'article 22.2 c) de la Llei 7/1985, de 2 d'abril, de Bases del Règim Local, modificada per la Llei 8/2007, de 28 de maig, del Sòl.   
Propose:   
Primer. Aprovar definitivament la modificació puntual número 2/2008 del Pla General d'Ordenació Urbana d'Onda, referent a les normes urbanístiques d'Artesa (U-11), d'acord amb la documentació promoguda per l'Ajuntament d'Onda i datada al maig de 2008, de manera que l'article 4.28 de les ordenances quedarà com segueix:   
'Article 4.28. Ordenança d'Artesa (U-11)  
A) Àmbit, usos i tipologia de l'edificació  
1. L'àmbit d'aquesta zona és el grafiat en els plans d'ordenació de les sèries B i C amb les sigles U-11 i que es correspon amb el nucli històric d'Artesa.  
2. S'estableix com a ús global o dominant d'aquesta zona el residencial unifamiliar entre mitgeres UFA-1. S'admet com a ús complementari la vivenda unifamiliar aïllada UFA-3.   
Usos compatibles:   
- Garatge i aparcament parell 1a i 1b.  
- Dotacional, en totes les seues accepcions.   
- Comercial Tco 1.  
- Hostaler Tho 1.  
- Recreatiu Tre 1.  
L'ús d'indústria s'admet en la categoria Ind 1. Es respectaran les indústries establides, sempre que siguen de categoria Ind 1 i s'adapten als màxims de potència establits en les normes generals. Les que excedisquen d'aquests màxims hauran de desplaçar-se gradualment a les zones on estiguen permeses, per la qual cosa no se'ls autoritzarà cap ampliació. En situacions degudament justificades s'admetrà la indústria de categoria Ind 2.   
Usos prohibits:   
Es prohibeixen els usos industrials Ind 2, Ind 3 I Ind 4 i els recreatius Tre 2, Tre 3, Tre 4 i qualsevol altre ús que siga incompatible amb l'ús residencial d'acord amb els criteris de l'Ajuntament.   
3. L'edificació s'ajustarà a la tipologia d'habitatge unifamiliar entre mitgeres UFA-1, "cases de poble", articles 4.1 i següents d'aquestes normes, en les illes històriques identificades com CHP-Artesa.  
Les illes de nova edificació identificades com UFA-3 s'ajustaran a la tipologia d'habitatge unifamiliar aïllat, i es permetrà també la tipologia d'habitatge unifamiliar entre mitgeres UFA-1; cada una es regirà per l'article 1.5 i següents.  
B) Condicions de la parcel·la  
S'estableix com a superfície mínima edificable la definida en l'article 1.5 (1-1).  
C) Condicions de volum i forma dels edificis  
1. L'altura màxima permesa és nou metres amb seixanta centímetres (9,60 m), amb un màxim de tres plantes, en la zona UFA-1. L'altura màxima permesa en les illes de tipologia UFA-3 vivenda unifamiliar aïllada, serà de 7 metres.  
2. Les construccions permeses per damunt l'altura màxima autoritzada seran:   
a) Vessant de coberta, si aquesta és de teulada, sense que hi puguen existir golfes habitables.   
b) En coberta de terrat, baranes d'1,50 metres com a màxim, coronat o no per elements ornamentals.   
c) Les construccions necessàries per a albergar les instal·lacions com són els depòsits d'aigua, la sala de la màquina de l'ascensor, antenes, etcètera.   
d) Queda prohibida la construcció d'àtics.   
3. L'altura dels pisos es regeix per les normes HD.91.  
Si l'ús de la planta baixa és exclusivament com a vivenda, l'altura lliure mínima serà de dos metres amb cinquanta centímetres (2,50 m).  
4. Les alineacions i rasants es regeixen per les grafiades en els plànols d'ordenació de la sèrie D a escala 1:1000.  
5. Els soterranis i semisoterranis es regeixen per les normes generals.  
6. Els patis particulars seguiran les determinacions de les normes HD.91.  
7. Els entrants, ixents i vols es regiran pel que disposen les normes generals. Es prohibeixen els cossos volats tancats (miradors).'  
Segon. Remetre l'expedient a la conselleria competent en urbanisme, de conformitat amb l'article 326 del ROGTU, amb caràcter previ a la publicació en el Diari Oficial de la Comunitat Valenciana.  
Tercer. Disposar la publicació del present acord en el Diari Oficial de la Comunitat Valenciana, després de realitzar el tràmit de l'apartat anterior."  
L'alcalde, com que no hi ha cap intervenció, sotmet a votació la proposta, la qual es aprovada per majoria absoluta.»  
Onda, 3 d'octubre de 2008.- El tinent d'alcalde de l'Àrea d'Urbanisme i Medi Ambient: Juan Miguel Salvador Pérez.